వర్జిన్ బాయ్స్

వర్జిన్ బాయ్స్ 2025లో విడుదలైన సినిమా. రాజ్‌గురు ఫిల్మ్స్‌ బ్యానర్‌పై రాజా దారపునేని నిర్మించిన ఈ సినిమాకు దయానంద్ గడ్డం దర్శకత్వం వహించాడు. గీతానంద్, మిత్రా శర్మ, శ్రీహాన్, జెన్నీఫర్ ఇమాన్యుల్ ప్రధాన పాత్రల్లో నటించిన ఈ సినిమా టీజర్‌ను మే 13న, ట్రైలర్‌ను జులై 5న విడుదల చేయగా, సినిమాను జులై 11న విడుదల చేశారు.
కథ
ఆర్య (గీతానంద్), డుండీ (శ్రీహన్), రోనీ (రోనీత్) బీటెక్ స్టూడెంట్స్. ముగ్గరూ వర్జిన్స్. వారి క్లాస్‌మేట్ ఇచ్చిన పార్టీలో చిన్ననాటి మిత్రుడు (కౌశల్ మండా) డిసెంబర్ 31లోపు వర్జినిటీ కోల్పోవాలని ఛాలెంజ్ చేస్తాడు. ఈ ముగ్గురికి శ్లోక (అన్షుల ధావన్), లైలా (జెనీఫర్ ఇమ్మానుయేల్), సరయు (మిత్రా శర్మ) లు పరిచయమవుతారు. ముగ్గురు అబ్బాయిలకు ప్రేమలో ఆ అమ్మాయిలూ ఎటువంటి పరీక్షలు పెట్టారు? వాళ్ల ఛాలెంజ్‌లో నెగ్గారా?  డిసెంబర్ 31st లోపు వాళ్ల వర్జినిటీని కోల్పోయారా? లేదా ? అనేదే మిగతా సినిమా కథ.
నటీనటులు
 గీతానంద్ 
 మిత్రా శర్మ
 శ్రీహాన్
 జెన్నీఫర్ ఇమాన్యుల్
 అన్షులా ధావన్
 కౌశల్ మండా 
 బబ్లూ 
 ఆర్జే సూర్య
 శీతల్ తివారి 
 సుజిత్ కుమార్ 
 కేదార్ శంకర్ 
 ఆర్జే శరణ్ 
 పాటలు

టికెట్‌ కొట్టు – ఐఫోన్‌ పట్టు
సినిమా వీక్షించేందుకు థియేటర్లకు ఎక్కువ శాతం జనాలు రావాలనే కాంక్షతో ఈ సినిమా టికెట్ కొన్న 11 మందికి ఐఫోన్లు గిఫ్ట్‌గా ఇస్తామని ఈ ట్రైలర్ లాంచ్ ఈవెంట్‌లో చిత్ర బృందం తెలిపింది. మనీ రైన్ ఇన్ థియేటర్స్ అనే కాన్సెప్ట్‌తో కొన్ని థియేటర్లలో ప్రేక్షకులపై డబ్బుల వర్షం కురిపిస్తామని ప్రకటించింది. 
మూలాలు

బయటి లింకులు